
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 98 

Περί καταργήσεως του Ειδικού Ταμείου Μονίμων Οδο¬ 
στρωμάτων Αθηνών (Ε.Τ.Μ.Ο.Α.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παράγραφος 6 του Ν. 
2469/97 «Περιορισμός και βελτίωση της αποτελεσματικό- 
τητας των κρατικών δαπανών και άλλες διατάξεις» (ΦΕΚ 
38 Α) σε συνδυασμό με τις διατάξεις του άρθρου 18 του 
ΒΔ. 23/19.2.1937 «Περί κωδικοποιήσεως των περί Ειδικού 
Ταμείου Μονίμων Οδοστρωμάτων Αθηνών κείμενων δια¬ 
τάξεων» (ΦΕΚ46Α'). 

2. Τις διατάξεις του άρθρου 29 του Ν. 1558/1985 «Κυ¬ 
βέρνηση και Κυβερνητικά όργανα» (ΦΕΚ 137Α') που προ¬ 
στέθηκε με το άρθρο 27 του Ν.2081/1992 (ΦΕΚ 154Α'), 
όπως αντικαταστάθηκε με το άρθρο 1 παρ.2α του Ν. 
2469/1997 (ΦΕΚ38Α'). 

3. Τις διατάξεις του Π.Δ. 352/1997 «Διατήρηση Εποπτεί- 
ας Ν.Π.Δ.Δ. από το Υπουργείο ΠΕ.ΧΩ.Δ.Ε.» (ΦΕΚ239Α'). 

4. Την αριθμ. Δ17α/03/09/Φ.2.2.1/29.10.96 απόφαση 
του Πρωθυπουργού και Υπουργού Περιβάλλοντος, Χω¬ 
ροταξίας και Δημοσίων Έργων «Ανάθεση αρμοδιοτήτων 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροτα¬ 
ξίας και Δημοσίων Έργων Χρίστο Βερελή και Θεόδωρο 
Κολιοπάνο» (ΦΕΚ 1006 Β'). 

5. Την αριθ. 8211/8.3.99 (ΦΕΚ 198 τ.Β') απόφαση του 
Πρωθυπουργού και του Υπουργού Εσωτερικών Δημό¬ 
σιας Διοίκησης και Αποκέντρωσης, «Ανάθεση αρμοδιοτή¬ 
των Υπουργού Εσωτερικών Δημόσιας Διοίκησης και Απο¬ 
κέντρωσης στους Υφυπουργούς Γεώργιο Φλωρίδη και 
Λεωνίδα Τζανή». 

6. Το αριθ. 811/1998 έγγραφο του Ε.Τ.Μ.Ο.Α. και το γε¬ 
γονός ότι, στο Ε.Τ.Μ.Ο.Α. δεν εκκρεμούνληξιπρόθεσμες 
οφειλές του σε πιστωτικό ίδρυμα από τη σύναψη δανείων. 

7. Το γεγονός ότι από την εφαρμογή του παρόντος δια¬ 
τάγματος δεν προκαλείται δαπάνη, σ’αυτό το στάδιο σε 
βάρος του Κρατικού Προϋπολογισμού. 

8. Την από 27.9.97 γνωμοδότηση της Διαρκούς Γνωμο- 
δοτική Επιτροπής του άρθρου 2 του Ν. 2469/1997. 

9. Τις αριθ. 436/99 και 11/2000 γνωμοδοτήσεις του Συμ¬ 
βουλίου της Επικράτειας με πρόταση του Υπουργού, 


Εθνικής Οικονομίας και Οικονομικών και των Υφυπουρ¬ 
γών, Εσωτερικών Δημόσιας Διοίκησης και Αποκέντρωσης 
και Περιβάλλοντος, Χωροταξίας και Δημοσίων Έργων, 
αποφασίζουμε: 

Άρθρο Ιο 

ΚΑΤΑΡΓΗΣΗ Ε.Τ.Μ.Ο.Α.- 
ΜΕΤΑΦΟΡΑ ΔΡΑΣΤΗΡΙΟΤΗΤΩΝ 

α) Καταργείται το Νομικό Πρόσωπο Δημοσίου Δικαίου 
με την επωνυμία «Ειδικό Ταμείο Μονίμων Οδοστρωμάτων 
Αθηνών (Ε.Τ.Μ.Ο.Α.)» που συστάθηκε με το Ν. 2958/22 
όπως τροποποιήθηκε και συμπληρώθηκε με τις διατάξεις 
του Β.Δ. της 23/1 έως 9/2/37 «Περί κωδικοποιήσεως των 
περί Ε.Τ.Μ.Ο.Α. κείμενων διατάξεων κ.λπ.». 

β) Οι δραστηριότητες που σχετίζονται με τη διεύθυνση, 
συντήρηση και εκμετάλλευση του Άλσους Πεδίου Άρεως, 
του Άλσους που περιβάλλειτο Βυζαντινό Μουσείο και του 
Αττικού Άλσους μεταφέρονται στη Διευρυμένη Νομαρ¬ 
χιακή Αυτοδιοίκηση Αθηνών- Πειραιώς. 

Όλες οι λοιπές δραστηριότητες ασκούνται από τη 
Δ.Κ.Ε.Σ.Ο. / Γ.Γ.Δ.Ε. / Υ.ΠΕ.ΧΩ.Δ.Ε. 

Άρθρο 2ο 

ΠΕΡΙΟΥΣΙΑ - ΔΙΚΑΙΩΜΑΤΑ - ΥΠΟΧΡΕΩΣΕΙΣ Ε.Τ.Μ.Ο.Α. 

1. Η περιουσία του Ε.Τ.Μ.Ο.Α. περιέρχεται στη Γ.Γ.Δ.Ε. 
του Υ.ΠΕ.ΧΩ.Δ.Ε. η οποία υποκαθίσταται αυτοδικαίως σε 
όλα τα δικαιώματα και υποχρεώσεις του Ε.Τ.Μ.Ο.Α. 

2. Η Διεύθυνση, Συντήρηση, επέκταση και η εκμετάλ¬ 
λευση του Άλσους του Πεδίου του Άρεως, του Άλσους 
που περιβάλλειτο Βυζαντινό Μουσείο και του Αττικού Άλ¬ 
σους περιέρχεται στη Διευρυμένη Νομαρχιακή Αυτοδιοί¬ 
κηση Αθηνών- Πειραιώς η οποία υποκαθίσταται αυτοδι¬ 
καίως σε όλα τα δικαιώματα και υποχρεώσεις του 
Ε.Τ.Μ.Ο.Α. 

3. Απαιτήσεις του Ε.Τ.Μ.Ο.Α. κατά του Δημοσίου και 
οποιουδήποτε άλλου φυσικού ή Νομικού Προσώπου που 
απορρέουν από τις ως άνω παραγράφους του άρθρου 
αυτού εισπράττονται αντίστοιχα από τη Γ.Γ.Δ.Ε./ 
Υ.ΠΕ.ΧΩ.Δ.Ε., καθώς και τη Διευρυμένη Νομαρχιακή Αυ¬ 
τοδιοίκηση, σύμφωνα με τις ισχύουσες διατάξεις. 

4. Οι εκκρεμείς δίκες του Ε.Τ.Μ.Ο.Α. συνεχίζονται από 
τη Γ.Γ.Δ.Ε./Υ.ΠΕ.ΧΩ.Δ.Ε. και τη Διευρυμένη Νομαρχιακή 

Αυτοδιοίκηση που νομιμοποιούνται ενεργητικά και παθη¬ 
τικά χωρίς άλλη διατύπωση και χωρίς διακοπή των δικών. 

Άρθρο 3ο 

ΠΡΟΣΩΠΙΚΟ ΤΟΥ Ε.Τ.Μ.Ο.Α. 

Το μόνιμο προσωπικό και το προσωπικό με σχέση εργα¬ 
σίας ιδιωτικού δικαίου αορίστου χρόνου μεταφέρεται αυ¬ 
τοδικαίως στη Γ.Γ.Δ.Ε./Υ.ΠΕ.ΧΩ.Δ.Ε., με ταυτόχρονη με¬ 
ταφορά των αντίστοιχων θέσεων. Για την μεταφορά των 
θέσεων και του προσωπικού εκδίδεται διαπιστωτική πρά¬ 
ξη του Υπουργού ΠΕ. ΧΩ.Δ.Ε. που δημοσιεύεται στην 
Εφημερίδα της Κυβέρνησης. 

Όλες οι παραπάνω θέσεις είναι προσωρινές και καταρ- 
γούνται μόλις κενωθούν με οποιοδήποτε τρόπο. Το μόνι¬ 
μο προσωπικό εντάσσεται σε αντίστοιχους κλάδους και 
σε περίπτωση που δεν υπάρχουν συστήνονται με την από¬ 
φαση μεταφοράς. 

Άρθρο 4ο 

ΜΕΤΑΒΑΤΙΚΕΣ ΔΙΑΤΑΞΕΙΣ 

1. Από τη δημοσίευση του διατάγματος αυτού κλείνει η 
οικονομική διαχείριση του Ε.Τ.Μ.Ο.Α. 

2. Η Διοικούσα Επιτροπήτου Ε.Τ.Μ.Ο.Α. διατηρείται μό¬ 
νο για τις ανάγκες της διαδοχής του από τη Γ.Γ.Δ.Ε./ 
Υ.ΠΕ.ΧΩ.Δ.Ε. καιτηΔιευρυμένη Νομαρχιακή Αυτοδιοίκη¬ 


ση Αθηνών-Πειραιώς, όχι πέρα όμως των τριών (3) μηνών 
από τη δημοσίευση του παρόντος Διατάγματος. 

3. Οι κατά το άρθρο 2 μεταβιβάσεις απαλλάσονται από 
Φ.Π.Α., από κάθε φόρο μεταβίβασης, οποιουδήποτε τέ¬ 
λους δικαιώματος ή εισφοράς υπέρ του Δημοσίου ή οποι- 
ουδήποτε Ταμείου, Οργανισμού ή Τρίτου. 

Άρθρο 5ο 

Η ισχύς του παρόντος Προεδρικού Διατάγματος αρχί¬ 
ζει από τη δημοσίευση του στην Εφημερίδα της Κυβερνή- 
σεως. 

Στον Υπουργό Περιβάλλοντος, Χωροταξίας και Δημο- 
σίων'Εργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα 11 Φεβρουάριου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Λ. ΤΖΑΝΗΣ Γ. ΠΑΠΑΝΤΩΝΙΟΥ 

ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡ. ΒΕΡΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




